**23.3.2020 MAT 6.b,c**

*1-* *Reši preverjanje znanja v Moj učbenik- UL priponka*

*2- DZ 3 stran 72,73,74*

1. *Preberi vse tri strani.*
2. *Na strani 72, zgoraj pod naslovom, so zapisana štiri vprašanja. Vsakega od njih prepiši ( Moj učbenik ) in napiši odgovor.*
3. *Na teh treh straneh so rešeni trije primeri. Prepiši besedilo vsakega primera, skrij rešitve in poizkusi rešiti najprej nalogo sam. Obvezno preveri rešitev in popravi napačno!!!!*

**Komentar k točki 1**

Danes preverjanje rešiš preko dneva. Jutri dobiš rešitve. Tvoja naloga je, da čisto sam-a s temi rešitvami preveriš rezultate. Če bodo pravilni, si jih »okljukaš«, če bodo napačni, na robu naloge narediš dve črtici. Rešitve si še enkrat dobro ogledaš, jih skriješ sam-a pred sabo in narediš POPRAVO IV (četrta poprava tedenskih preverjanj). Tudi popravo zapišeš v Moj učbenik. Veste, da sem s popravami zadnje čase zeeeeloooo sitna in to razpoloženje me še ni minilo.

**Komentar k popravi testa (DN prejšnjega tedna)**

Če v popravi testa nisi vse rešil-a prav, sledi poprava poprave. Rešitve so zapisane pod nalogami učnega lista- poprava.

Zaradi vseh nenavadnosti v zadnji mesecih in vaših odsotnosti, je bil pouk in ocenjevanje znanja zelo moteno, pa tudi vsak od vas dejansko ni imel enakih možnosti pri pripravi na test. Zato….. Če boste UL- poprava ali popravo vašega testa opravlili brezhibno, si boste pridobili možnost ponovnega pisnega ocenjevanja v družbi tistih sošolcev, ki testa še niso pisali. Seveda od vas pričakujem tudi vaje. Predlagam tudi <https://www.iucbeniki.si/matematika6/index.html>

Po domače, če boš zares vadil-a, lahko test pišeš ponovno. V redovalnici bo vpisana ocena drugega testa.

**Opravičilo**

V četrtkovi domači nalogi sem zapisala vprašanja: Čemu je enaka razdalja med premicama… Razdaljo med premicama lahko določiš le, če sta vzporedni in tvorita pas. V tem primeru je razdalja daljica, pravokotna na obe premici. Razdalje so vedno najkrajše možne. Če premici nista vzporedni, se sekata. Če to ni razvidno iz slike, se sekata nekje izven začrtane ravnine. V šestem razredu se ukvarjamo s premicami, ki ležijo na isti ravnini, torej so vzporedne ali pa so sekante. Vzporedne tvorijo pas, sekante pa kote. Pa smo že pri naslednjem poglavju.

**Za 6.b**

 Če še nisi oddal-a pohvale štirih sošolcev in štirih sošolk, pričakujem to do jutri. Lahko mi jih napišete na e-mail ali mi pošljete sliko. Lepo je brati lepe misli o vas. Vsak od vas ima do sedaj vsaj po eno pohvalo, pa je to domačo nalogo opravilo šest učencev. Vem, da boste radi prebrali, kako vas v dobrem vidijo sošolci, zato je prav, da jih tudi vi pohvalite. Vsak to zmore.

**Vprašanje za starše**

Obstaja možnost učenja v spletnih učilnicah. Ker dela s postavitvijo spletne učilnice ni malo, me zanima, kaj menite Vi, starši, o tem. Morda kdo od vas nima računalnika. Za delo v spletni učilnici je potrebno imeti računalnik in tudi delati z računalnikom. Prosim vsakega od vas, da mi napiše svoje mnenje o tej možnosti delovanja na daljavo.

Lepo se imejte